মাশরুর বলল, ‘পুরো প্রজেক্টে সঙ্গে ছিলেন আমাদের পদার্থবিজ্ঞান বিষয়ের প্রধান সুদেব চন্দ্র পাল স্যার। তিনি রাশিয়ায়ও গিয়েছিলেন। প্রতিযোগিতায় অংশ নেওয়া থেকে শেষ পর্যন্ত ছিল দীর্ঘ এক যাত্রা। যেমন, প্রথমে অনলাইনে প্রজেক্ট সম্পর্কে একটি আর্টিকেল মেইল করতে হয়েছে। নির্বাচিত হওয়ার পর রাশিয়ার ইয়াকুতস্ক শহরে অনুষ্ঠানস্থলে পৌঁছে একটি পাওয়ার পয়েন্ট প্রেজেন্টেশন দিয়েছি আমরা। ছিল পোস্টারিংয়ের কাজ অর্থাৎ আমাদের একটি স্টল দেওয়া হয় যেখানে আমরা পোস্টার তৈরি করে বিচারক, বিশেষজ্ঞ ও দর্শকদের কাছে প্রজেক্টের বিষয়বস্তু তুলে ধরি ও এর সঙ্গে প্রজেক্ট ডিসপ্লে করি।’